αρχοντος θρασυδη[μου] [ε]δοξεν τηι βουληι και τω[ι] δ[η]μωι πρυτανεων γνωμη επ[ει]δη αφοβητος τιμοκρατου α[ν]δρ[ι]ος ανηρ αγαθος εστιν και ευ[νους] τωι δημωι τωι τηνιων και διατελει χρειας παρεχομενος και κοιν[ει] τει πολει και ιδιαι τενιων τοις εντυγχανουσιν αυτωι αγαθει τυχει δεδοχθαι τει βουλει και τωι δημωι [ε]παινεσαι αφοβητον τιμοκρατου ανδριον και στεφανωσαι αυτον θαλλου στεφανωι τωι ιερωι του ποσειδωνος και της αμφιτριτης αρετης ενεκεν και ευνοιας της εις τον δ[η]μον τον τηνιων και αναγορευσαι αυτωι τον στεφανον τον αρχοντα την στεφανηφορον αρχην εν τε τωι ιερ[ωι] του ποσειδωνος και της αμφιτριτης οταν την θυσιαν και την πανηγυριν συντελει η πολις και εν τωι θεατρωι ποσιδειων και διονυσιων τωι αγωνι των τραγωιδων ειναι δε αυτον και τους εκγονους αυτου προξενους και ευεργετας της πολεως δεδοσθαι δε αυτοις και πολιτειαν και γης και οικιας εγκτησιν προ[σ]γραψαμενοις προς φυλην και φρατριαν η[ν] αν βουλωνται και προεδριαν εν τοις αγωσιν οις συντελει η πολις και προσοδον προ[ς] την βουλην και τον δημον εαν του δεωνται πρωτοις μετα τα ιερα αναγραψαι δε και το ψηφισμα τοδε εις στηλην λιθινην και στησαι εις το ιερον του ποσειδωνος και της αμφιτριτης.
Tenos — 2nd c. BC
 2nd c. BC